./data/phi0474/phi025/phi0474.phi025.perseus-lat2.xml
M. Tullius Cicero
ne haec quidem fuit iniuria  nam postea me ut sibi essem legatus non solum suasit, verum etiam rogavit  ne id quidem accepi; non quo alienum mea dignitate arbitrarer, sed quod tantum rei publicae sceleris impendere a consulibus proximis non suspicabar  ergo adhuc magis est mihi verendum ne mea superbia in illius liberalitate quam ne illius iniuria in nostra amicitia reprendatur